Priekšlikums PADOMES ĪSTENOŠANAS REGULA, ar ko groza Regulu (ES) Nr. 461/2013, ar ko pēc termiņa beigu pārskatīšanas saskaņā ar Regulas (EK) Nr. 597/2009 18. pantu nosaka galīgo kompensācijas maksājumu dažu Indijas izcelsmes polietilēntereftalāta (PET) veidu importam /* COM/2014/051 final - 2014/0026 (NLE) */





PASKAIDROJUMA RAKSTS 1) Priekšlikuma konteksts 110 || · Priekšlikuma pamatojums un mērķi Priekšlikums attiecas uz to, kā Padomes 2009. gada 11. jūnija Regulu (EK) Nr. 597/2009 par aizsardzību pret subsidētu importu no valstīm, kas nav Eiropas Kopienas dalībvalstis[1] (“pamatregula”), piemēro procedūrā attiecībā uz konkrēta polietilēntereftalāta (“PET”) importu, kura izcelsme cita starpā ir Indijā. · Vispārīgais konteksts Šis priekšlikums ir izstrādāts saistībā ar pamatregulas īstenošanu un attiecas uz trīs cenu saistību atsaukšanu, ko minētajā antisubsidēšanas procedūrā Komisija iepriekš bija pieņēmusi (Lēmums 2000/745/EK[2], kas grozīts ar Lēmumu 2005/697/EK[3] un Komisijas Lēmumu 2013/223/ES[4]). 139 || · Spēkā esošie noteikumi priekšlikuma jomā Ar Regulu (ES) Nr. 461/2013[5] Padome noteica galīgo kompensācijas maksājumu dažu Indijas izcelsmes PET veidu importam. Ar Lēmumu 2000/745/EK, kas grozīts ar Lēmumu 2005/697/EK un Komisijas Lēmumu 2013/223/ES, Komisija pieņēma trīs cenu saistības no Indijas uzņēmumiem. 141 || · Atbilstība pārējiem ES politikas virzieniem un mērķiem Neattiecas. 2) Apspriešanās ar ieinteresētajām personām un ietekmes novērtējums || · Apspriešanās ar ieinteresētajām personām 219 || Procedūrā iesaistītajām ieinteresētajām personām jau ir bijusi iespēja izteikt piezīmes saskaņā ar pamatregulas 13. panta 9. punktu. || · Ekspertu atzinumu pieprasīšana un izmantošana 229 || Neatkarīgu ekspertu atzinums nebija vajadzīgs. 230 || · Ietekmes novērtējums Šis priekšlikums ir sagatavots, īstenojot pamatregulu. Pamatregulā nav paredzēts vispārējs ietekmes novērtējums, bet sniegts pilnīgs vērtējamo nosacījumu uzskaitījums. 3) Priekšlikuma juridiskie aspekti 305 || · Ierosināto pasākumu kopsavilkums Sakarā ar apstākļu izmaiņām saistību īstenošanas laikā Komisija nolēma atsaukt trīs cenu saistības. Attiecībā uz vienu eksportētāju atsaukuma iemesls ir šā uzņēmuma atkārtota informācijas sniegšanas saistību neizpilde. Tādējādi attiecīgi būtu jāgroza Padomes regula, ar ko nosaka galīgo kompensācijas maksājumu. Tāpēc Padomei tiek ierosināts pieņemt pievienoto regulas priekšlikumu, kas būtu jāpublicē Eiropas Savienības Oficiālajā Vēstnesī. 310 || · Juridiskais pamats Padomes 2009. gada 11. jūnija Regula (EK) Nr. 597/2009 par aizsardzību pret subsidētu importu no valstīm, kas nav Eiropas Kopienas dalībvalstis. 329 || · Subsidiaritātes princips Priekšlikums ir Savienības ekskluzīvā kompetencē. Tāpēc subsidiaritātes principu nepiemēro. || · Proporcionalitātes princips Priekšlikums ir saskaņā ar proporcionalitātes principu šādu iemeslu dēļ: 331 || Rīcības forma ir aprakstīta iepriekš minētajā pamatregulā un neparedz valstu lēmumus. 332 || Netiek prasīts norādīt, kā līdz minimumam samazina un proporcionāli priekšlikuma mērķim sadala Savienības, valstu valdību, reģionālo un vietējo varas iestāžu, uzņēmēju un pilsoņu finansiālo un administratīvo slogu. || · Juridisko instrumentu izvēle 341 || Ierosinātais juridiskais instruments: regula. 342 || Citi instrumenti nebūtu piemēroti šāda iemesla dēļ: iepriekš minētā pamatregula neparedz alternatīvas. 4) Ietekme uz budžetu 409 || Priekšlikums neietekmē Savienības budžetu. 2014/0026 (NLE) Priekšlikums PADOMES ĪSTENOŠANAS REGULA, ar ko groza Regulu (ES) Nr. 461/2013, ar ko pēc termiņa beigu pārskatīšanas saskaņā ar Regulas (EK) Nr. 597/2009 18. pantu nosaka galīgo kompensācijas maksājumu dažu Indijas izcelsmes polietilēntereftalāta (PET) veidu importam EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Padomes 2009. gada 11. jūnija Regulu (EK) Nr. 597/2009 par aizsardzību pret subsidētu importu no valstīm, kas nav Eiropas Kopienas dalībvalstis[6] (“pamatregula”), un jo īpaši tās 13. pantu, ņemot vērā priekšlikumu, ko Eiropas Komisija ir iesniegusi pēc apspriešanās ar padomdevēju komiteju, tā kā: A. IEPRIEKŠĒJĀ PROCEDŪRA (1) Kompensācijas pasākumi, kas piemērojami PET importam, kura izcelsme ir Indijā, ir bijuši spēkā kopš 2000. gada[7]. Pēc termiņa beigu pārskatīšanas šie pasākumi tika pēdējo reizi saglabāti ar Padomes Īstenošanas regulu (ES) Nr. 461/2013[8]. (2) Antidempinga pasākumi, kas piemērojami PET importam, kura izcelsme ir Indijā, ir bijuši spēkā kopš 2000. gada[9]. Pēc termiņa beigu pārskatīšanas šie pasākumi tika pēdējo reizi saglabāti ar Padomes regulu (EK) Nr. 192/2007[10]. Komisija 2012. gada 24. februārī uzsāka nākamo termiņa beigu pārskatīšanu. Ar Īstenošanas lēmumu 2013/226/ES[11] Padome noraidīja Komisijas priekšlikumu Padomes Īstenošanas regulai, ar ko saglabā antidempinga maksājumus attiecībā uz tāda PET importu, kura izcelsme cita starpā ir Indijā, tādēļ antidempinga pasākumu darbības termiņš ir beidzies. (3) Komisija ar Lēmumu 2000/745/EK[12] 2000. gadā pieņēma cenu saistības (“saistības”), ko sakarā ar antidempinga un antisubsidēšanas procedūrām piedāvāja cita starpā Indijas uzņēmumi: Pearl Engineering Polymers Limited (“Pearl”) un Reliance Industries Limited (“Reliance”). Ar Lēmumu 2005/697/EK[13], ar ko groza Lēmumu 2000/745/EK, Komisija 2005. gadā pieņēma saistības no Indijas uzņēmuma South Asean Petrochem Limited, kas pēc apvienošanās mainīja savu nosaukumu uz Dhunseri Petrochem & Tea Limited (“Dhunseri”)[14]. B. SAISTĪBU ATSAUKŠANA UN REGULAS (ES) Nr. 461/2013 GROZĪŠANA (4) Ar Lēmumu XX[15], Komisija atsauca savu piekrišanu saistībām, ko piedāvāja trīs Indijas uzņēmumi – Dhunseri, Reliance un Pearl. Tādējādi attiecīgi būtu jāatceļ Regulas (ES) Nr. 461/2013 1. panta 4. punkts un 2. pants, kā arī regulas pielikums. Galīgie kompensācijas maksājumi, kas noteikti ar Regulas (ES) Nr. 461/2013 1. panta 2. punktu, būtu attiecīgi jāpiemēro uzņēmumu Dhunseri, Reliance un Pearl ražotā PET importam (TARIC papildkods A585 uzņēmumam Dhunseri, TARIC papildkods A181 uzņēmumam Reliance un TARIC papildkods A182 uzņēmumam Pearl). IR PIEŅĒMUSI ŠO REGULU. 1. pants 1. Regulas (ES) Nr. 461/2013 1. panta 4. punkts un 2. pants un regulas pielikums ir atcelts. 2. Līdzšinējo Regulas (ES) Nr. 461/2013 1. panta 5. punktu numurē kā 1. panta 4. punktu. 3. Līdzšinējo Regulas (ES) Nr. 461/2013 3. pantu numurē kā 2. pantu. 2. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. Briselē, Padomes vārdā – priekšsēdētājs [1] OV L 188, 18.7.2009., 93. lpp. [2] OV L 301, 30.11.2000., 88. lpp. [3] OV L 266, 11.10.2005., 62. lpp. [4] OV L 135, 22.5.2013., 19. lpp. [5] OV L 137, 23.5.2013., 1. lpp. [6] OV L 188, 18.7.2009., 93. lpp. [7] OV L 301, 30.11.2000., 1. lpp. [8] OV L 137, 23.5.2013., 1. lpp. [9] OV L 301, 30.11.2000., 21. lpp. [10] OV L 59, 27.2.2007., 1. lpp. [11] OV L 136, 23.5.2013., 12. lpp. [12] OV L 301, 30.11.2000., 88. lpp. [13] OV L 266, 11.10.2005., 62. lpp. [14] OV C 335, 11.12.2010., 7. lpp. [15] Skatīt šā Oficiālā Vēstneša XX. lpp.